ΓΡΑΠΤΗ ΕΡΩΤΗΣΗ P-0069/01

υποβολή: Alexander de Roo (Verts/ALE) προς την Επιτροπή

(18 Ιανουαρίου 2001)

Θέμα: Συμβατότητα των συλλογικών συμφωνιών μεταξύ παραγωγών για το κόστος της ανακύκλωσης ηλεκτρικού και ηλεκτρονικού εξοπλισμού και αχρηστευμένων αυτοκινήτων όσον αφορά τους ευρωπαϊκούς κανόνες ανταγωνισμού

Η Επιτροπή στην πρόταση οδηγίας της σχετικά με τα απόβλητα ειδών ηλεκτρικού και ηλεκτρονικού εξοπλισμού της 13ης Ιουνίου 2000 (COM(2000)347)(1) καθιστάποχρεωτικό για τους παραγωγούς και εισαγωγείς να δημιουργήσουν σύστημα για την ανακύκλωση ηλεκτρικού και ηλεκτρονικού εξοπλισμού καθώς επίσης και να αναλάβουν πλήρως το σχετικό κόστος.

Το σχέδιο οδηγίας δεν αναφέρεται στον τρόπο με τον οποίο θα οργανωθεί η χρηματοδότηση του συστήματος. Η επιλογή γίνεται μεταξύ ενός συστήματος σύμφωνα με το οποίο το κόστος ανακύκλωσης καλύπτεται από κοινό ταμείο (συλλογικό σύστημα) και ενός συστήματος ατομικής βάσης σύμφωνα με το οποίο οι παραγωγοί αναλαμβάνουν το κόστος του ιδίου εξοπλισμού. Το συλλογικό σύστημα δεν προσφέρει στις μεμονωμένες επιχειρήσεις κανένα χρηματικό κίνητρο προκειμένου (μέσω οικολογικού σχεδιασμού ή ευφυούς διαχείρισης) να ελαχιστοποιήσουν το κόστος της επιστροφής. Το μεμονωμένο σύστημα το οποίο προσφέρει οικονομικά κίνητρα είναι προτιμητέο από οικονομικούς και περιβαλλοντικούς λόγους.

Μέχρι σήμερα η Ολλανδία είναι η μόνη χώρα που διαθέτει τέτοιο συλλογικό σύστημα. Τόσο για την ανακύκλωση ηλεκτρικού και ηλεκτρονικού εξοπλισμού καθώς και για την ανακύκλωση αχρηστευμένων αυτοκινήτων ο καταναλωτής πληρώνει μία ενιαία συμμετοχή ανά προϊόν. Η ολλανδική αρχή για τον ανταγωνισμό ερευνά αυτή τη στιγμή εάν το σύστημα που αφορά τον ηλεκτρικό και ηλεκτρονικό εξοπλισμό συμβιβάζεται με τους κανόνες ανταγωνισμού. Πάντως στο πλαίσιο του συλλογικού συστήματος οι επιχειρήσεις προβαίνουν σε αμοιβαίες συμφωνίες σχετικά με μέρος της τιμής. Καταρχήν οι συμφωνίες για τις τιμές απαγορεύονται. Στο παρελθόν η αρμόδια για τα καρτέλ ομοσπονδιακή γερμανική αρχή απαγόρευε επίσης το ονομαζόμενο ορατό κόστος με το επιχείρημα ότι πρόκειται για έναν κανονικό παράγοντα κόστους και, κατά συνέπεια ότι οι συμφωνίες στο θέμα αυτό αποτελούσαν απαγορευμένες συμφωνίες για τιμές. Αναμένεται ότι σύντομα και η αρμόδια για τα καρτέλ ολλανδική αρχή θα εκδώσει αρνητική απόφαση σχετικά με το συλλογικό αυτό σύστημα. Παρόλα αυτά και οι δύο αρμόδιες για τα καρτέλ αρχές συνεργάζονται στενά με τη ΓΔ Ανταγωνισμός της Ευρωπαϊκής Επιτροπής. Η τελευταία αυτή δεν έχει ακόμη εκδώσει καμία απόφαση σχετικά με τη συμβατότητα του ολλανδικού συλλογικού συστήματος με τους ευρωπαϊκούς κανόνες ανταγωνισμού.

Συμφωνεί η Επιτροπή με την άποψή μου ότι το ολλανδικό συλλογικό σύστημα για τη χρηματοδότηση της ανακύκλωσης ηλεκτρικού και ηλεκτρονικού εξοπλισμού και αχρηστευμένων αυτοκινήτων δεν συμβιβάζεται με τους ευρωπαϊκούς κανόνες ανταγωνισμού;

(1) ΕΕ C 365 E της 19.12.2000, σελ. 184.

Απάντηση του κ. Monti εξ ονόματος της Επιτροπής

(20 Φεβρουαρίου 2001)

Η επιδίωξη περιβαλλοντικών στόχων, όπως αυτών που παρουσιάστηκαν στην πρόταση για οδηγία σχετικά με τον άχρηστο ηλεκτρικό και ηλεκτρονικό εξοπλισμό στον οποίο αναφέρθηκε το Αξιότιμο Μέλος του Ευρωπαϊκού Κοινοβουλίου, συχνά οδηγεί στη δημιουργία νέων οικονομικών δραστηριοτήτων και αγορών. Η κοινοτική πολιτική ανταγωνισμού έχει ως στόχο κατάρχάς να εξασφαλίσει ότι αυτές οι νέες αγορές παραμένουν ανοικτές και ότι λειτουργεί σε αυτές ο ανταγωνισμός. Πιο συγκεκριμένα, η Επιτροπή προσπαθεί να εξασφαλίσει ότι οι επιχειρήσεις με περιβαλλοντικέςποχρεώσεις έχουν πραγματική επιλογή εναλλακτικών μέσων για την τήρηση αυτών τωνποχρεώσεων, δηλαδή ότι η τιμή που πληρώνουν οι καταναλωτές δεν είναιπερβολικάψηλή. Πρόσφατα καθορίστηκαν πιο εξειδικευμένες αρχές που αφορούν την αξιολόγηση των συμφωνιών οριζόντιας περιβαλλοντικής συνεργασίας στην ανακοίνωση της Επιτροπής κατευθυντήριες γραμμές για την εφαρμογή του άρθρου 81 της συνθήκης ΕΚ στις συμφωνίες οριζόντιας συνεργασίας(1). Επισημαίνεται ότι οι ευρωπαϊκοί κανόνες ανταγωνισμού εφαρμόζονται μόνο στους περιορισμούς του ανταγωνισμού που μπορούν να επιδράσουν στο εμπόριο μεταξύ των κρατών μελών. Στην ουσία, το παρόν ζήτημα πρέπει να εξετασθεί ανά περίπτωση.

Σε ό,τι αφορά τα δύο ολλανδικά γενικά καθεστώτα στα οποία αναφέρθηκε το Αξιότιμο Μέλος του Ευρωπαϊκού Κοινοβουλίου, το καθεστώς που αφορά τον ηλεκτρικό και ηλεκτρονικό εξοπλισμό κοινοποιήθηκε στην αρχή ανταγωνισμού των Κάτω Χωρών και κατά συνέπεια η Επιτροπή δεν εξετάζει αυτή τηνπόθεση. Η αρχή ανταγωνισμού των Κάτω Χωρών είναι αρμόδια για την εφαρμογή του άρθρου 81, παράγραφος 1 και άρθρο 82

(πρώην άρθρα 85 και 86) της συνθήκης ΕΚ. Σε ότι αφορά το σύστημα διάθεσης αχρηστευμένων αυτοκινήτων, τόσο η αρχή ανταγωνισμού των Κάτω Χωρών όσο και η Επιτροπή έλαβαν σχετική γνωστοποίηση, η οποία επί του παρόντος εξετάζεται. Στην ενδελεχή εξέταση αυτής της γνωστοποίησης η Επιτροπή εφαρμόζει τις προαναφερθείσες αρχές. Επειδή η έρευνα της Επιτροπής σε αυτή τηνπόθεση δεν έχει ακόμη περατωθεί δεν είναι δυνατόν να δοθεί το πιθανό αποτέλεσμα. Όταν η εξέταση τηςπόθεσης θα έχει περατωθεί η Επιτροπή θα πληροφορήσει δεόντως το Αξιότιμο Μέλος του Ευρωπαϊκού Κοινοβουλίου.

(1) ΕΕ C 3 της 6.1.2001.